open-index/open-wikipedia-markdown huggingface dataset:
Concello de Strängnäs

**Strängnäs** é un concello sueco no condado de Södermanland. A súa capital é a localidade de Strängnäs.

A superficie está dominada por bosques, aínda que o municipio, en comparación co conxunto do país, tamén conta cunha gran proporción de terreos agrícolas. Este terreo agrícola consisten principalmente en grandes chairas de arxila cultivadas, as máis importantes das cales se atopan ao redor das baías e enseadas do lago Mälar.

O concello está asociado dende os anos 90 á fabricación de produtos farmacéuticos con axuda da biolecnoloxía. Pfizer investiu na década de 2000 nunha nova planta de produción para este propósito e a farmacéutica medrou dende entón ata converterse no empregador privado máis grande do municipio.

Dende a fundación do municipio en 1971 a poboación de Strängnäs medrou, pasando de 20 579 a 39 313 habitantes en 2024.

## Xeografía 
O concello de Strängnäs atópase no norte do condado de Södermanland, na beira sur do lago Mälar. O concello limita ao oeste co municipio de Eskilstuna, ao suroeste co de Flen, e ao sur co de Gnesta, os tres en Södermanland. Ao sueste tamén ten fronteira terrestre co concello de Nykvarn, no condado de Estocolmo.

## Notas
Nilpotente

En matemáticas, un elemento x dun anel R chámase **nilpotente** se existe algún número enteiro positivo n, chamado **índice** (ou ás veces **grao**), de xeito que x^n=0.

O termo, xunto co seu irmán idempotente, foi introducido por Benjamin Peirce no contexto do seu traballo sobre a clasificación das álxebras.

## Exemplos 
* Esta definición pódese aplicar en particular ás matrices cadradas. A matriz

:: A = \begin{pmatrix}
  0 & 1 & 0\\
  0 & 0 & 1\\
  0 & 0 & 0
 \end{pmatrix}

: é nilpotente porque A^3=0. Consulte matriz nilpotent para obter máis información.

* No anel do factor \Z/9\Z, a clase de equivalencia de 3 é nilpotente porque 32 é congruente con 0 módulo 9.
* Supoña que dous elementos a e b nun anel R satisfán ab=0. Daquela o elemento c=ba é nilpotente pois
\begin{align}c^2&=(ba)^2\\
&=b(ab)a\\
&=0.\\
\end{align}
 Un exemplo con matrices (para *a*, *b*): A = \begin{pmatrix}
  0 & 1\\
  0 & 1
 \end{pmatrix}, \;\;
 B =\begin{pmatrix}
  0 & 1\\
  0 & 0
 \end{pmatrix}.
 Aquí AB=0 e BA=B.

## Propiedades 
Ningún elemento nilpotente pode ser unha unidade (agás no anel trivial, que só ten un único elemento ). Todos os elementos nilpotentes son divisores de cero.

Unha matriz n\times n A con entradas dun corpo é nilpotente se e só se o seu polinomio característico é t^n.

Se x é nilpotente, entón 1-x é unha unidade, porque x^n=0 implica (1 - x) (1 + x + x^2 + \cdots + x^{n-1}) = 1 - x^n = 1.

De forma máis xeral, a suma dun elemento unitario e un elemento nilpotente é unha unidade cando conmutan.

## Aneis conmutativos 
Os elementos nilpotentes dun anel conmutativo R forman un ideal \mathfrak{N}; esta é unha consecuencia do teorema binomial. Este ideal é o nilradical do anel. Cada elemento nilpotente x nun anel conmutativo está contido en todo ideal primo \mathfrak{p} dese anel, xa que x^n = 0\in \mathfrak{p}. Entón \mathfrak{N} está contido na intersección de todos os ideais primos.

## Elementos nilpotentes na álxebra de Lie 
Sexa \mathfrak{g} unha álxebra de Lie. Daquela un elemento x\in\mathfrak{g} chámase nilpotente se está en [\mathfrak{g}, \mathfrak{g}] e \operatorname{ad} x é unha transformación nilpotente. Vexa tamén: Descomposición de Jordan nunha álxebra de Lie.

## Notas 
## Véxase tamén 
### Outros artigos 
*Idempotente (teoría dos aneis)
*Unipotente
*Nil ideal
*Matriz nilpotente
### Ligazóns externas 
*  what are the applications of nilpotent elements/nilpotent ideals?.
Agnes Ravatn

**Agnes Ravatn**, nada en Ølen o 8 de febreiro de 1983, é unha novelista, columnista e xornalista norueguesa.

## Traxectoria 
Ravatn traballa para o xornal *Dag og Tid*, editado en *nynorsk*. Publicou a súa primeira novela, *Veke 53* (en galego, "A semana 53"), en 2007. En 2009, saíu do prelo unha serie de ensaios, *Stillstand* ("A parada"). O seu segundo libro de ensaio, *Folkelesnad* ("Lectura pública"), recolle textos publicados en diversas revistas norueguesas.

A súa novela máis recoñecida, *Fugletribunalet* ("O tribunal dos paxaros", 2013), foi traducida en numerosas linguas. Tivo unha adaptación ao teatro, interpretada durante dous anos no Det norske teatret. A data de 2017, está a producirse unha película baseada na obra.

Tras mudarse a Valevåg, en Sunnhordland, ao oeste de Noruega, Ravatn escribiu unha novela autobiográfica, *Verda er ein skandale* ("O mundo é un escándalo", 2017). Trátase dunha descrición do traslado da súa familia a unha pequena granxa abandonada do rural, xunto cunha entrevista ao seu veciño e escritor Einar Økland. Esta obra apareceu por capítulos en *Dag og Tid*.

## Publicacións 
### Ensaios 
* *Stillstand* ("A parada", 2009). 
* *Folkelesnad* ("Lectura pública", 2011). 
* *Operasjon Sjølvdisiplin* ("Operación autodisciplina", 2014).
* *Verda er ein skandale* ("O mundo é un escándalo", 2017).
* *Stoisk uro -og andre filosofiske smular* ("O malestar estoico e outras migallas filosóficas", 2018).

### Novelas e outros 
* *Veke 53* ("A semana 53", 2007). 
* *Ikke til hjemlån* ("Non se pode emprestar", 2008). 
* *Fugletribunalet* ("O tribunal dos paxaros", 2013) 
* *Ikkje* ("Non", 2013). 
* *Dei sju dørene* ("As sete portas", 2019). 
* *Gjestene* ("Os invitados", 2022). 

## Premios 
* 2007: Premio Bergen ao mellor libro por *Veke 53*.
* 2008: Fondo Alfred Andersson-Ryssts.
* 2008: Premio da Cultura do Consello do Condado de Rogaland.
* 2011: Premio da lingua norueguesa.
* 2013: Premio xornalístico Arne Hestenes.
* 2014: Premio da crítica da mocidade, por *Fugletribunalet*.
* 2014: Premio de novela P2 dos oíntes, por *Fugletribunalet*.
* 2014: Premio de novela dos blogueiros, por *Fugletribunalet*.

## Notas 
## Véxase tamén 
### Bibliografía 
* 
* 
*
Castelán (apelido)

**Castelán** é un apelido galego. A súa orixe é un alcume étnico referido aos individuos procedentes de Castela. É unha variante do apelido Castelao.

En xaneiro de 2023 non existían persoas en Galicia co apelido Castelán, ben sexa como primeiro ou segundo apelido.

## Historia 
Documéntase no século XII: “Fernandus Rudericis Castellanus” (documento do ano 1162).

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Amiudal

Como topónimo **Amiudal** pode referirse a:

;En Galiza
***Amiudal**, parroquia do concello de Avión;
****Amiudal**, lugar de dita parroquia.
Outeiro (apelido)

**Outeiro** é un apelido galego e portugués. En orixe facía referencia ao lugar de residencia ou procedencia da persoa, coincidente co topónimo Outeiro.

En xaneiro de 2023 existían 304 persoas en Galicia co apelido Outeiro, ben sexa como primeiro ou segundo apelido. A forma castelanizada *Otero* é o apelido de 39.004 persoas.

## Toponimia 
A orixe do apelido é o latín , que fai referencia a unha parte alta ou elevación do terreo.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Pasatempo

**Pasatempo** pode referirse a:

## Lecer 
:

* Un **pasatempo** realizado en forma habitual tamén pode ser denominado **afección**;
* Un **pasatempo**  pode referirse a un *puzzle*, a un xogo de enxeño, así como á resolución de problemas de coñecemento da linguaxe (xeroglíficos, encrucillados etc.), á resolución de problemas espaciais, numéricos etc.

## Medios de comunicación 
* ***Pasatiempos*** foi un antigo xornal editado en Pontevedra.
* "**Pasatempos**" é o nome que recibe a sección dedicada á resolución de soxogs e problemas en algúns xornais.

## Xeografía 
:

* **Pasatiempo**, poboación estadounidense do estado de California;
* **Parque do Pasatempo**, parque monumental da localidade de Betanzos.
Villamil, Pantín, Valdoviño

**Villamil** é un lugar da parroquia de Pantín, no concello coruñés de Valdoviño, na comarca de Ferrol.

## Lugares e parroquias 
### Lugares de Pantín 
### Parroquias de Valdoviño 
## Notas 
## Véxase tamén 
### Outros artigos 
* Lugares de Valdoviño
Murguía (apelido)

**Murguía** é un apelido éuscaro. En orixe facía referencia ao lugar de residencia ou procedencia da persoa, coincidente co topónimo Murgia, no concello arabés de Zuia.

En xaneiro de 2023 non existían persoas en Galicia co apelido Murguía, ben sexa como primeiro ou segundo apelido.

## Uso 
En Galicia, é un apelido de sona por levalo o escritor e historiador galego Manuel Murguía (1833-1923), e os fillos que tivo con Rosalía de Castro (1837-1885): Alejandra (1859-1937), Aura (1868-1942), Gala (1871-1964), Ovidio (1871-1900), Amara (1873-1921), Adriano (1875-1876) e Valentina (1877, nada morta).

Na honra de Manuel Murguía, a revista da Asociación Galega de Historiadores chámase *Murguía. Revista Galega de Historia*.

## Notas
Ricovanca

Como topónimo **Ricovanca** pode referirse a:

;En Galiza
***Ricovanca**, lugar da parroquia de Xirazga, no concello de Beariz;
***Ricovanca**, lugar da parroquia da Barcia do Seixo, no concello da Lama.

## Véxase tamén
### Outros artigos
Igrexa da Vera Cruz do Carballiño

A **igrexa da Vera Cruz** (coñecida localmente como a "igrexa nova") é un templo católico que se atopa no concello do Carballiño. É unha das últimas obras inacabadas do arquitecto galego Antonio Palacios, finalizada en 1957. 

## Historia 
A construción do edificio foi financiada polos veciños, especialmente pola influencia do párroco Luciano Evaristo Vaamonde da Cortiña. As obras comezaron o 25 de xuño de 1943 e tardaron catorce anos en completarse. A morte de Antonio Palacios, o arquitecto xefe, atrasou a súa finalización. É difícil de clasificar en termos de estilo; aínda que se trata dun edificio contemporáneo, predominan a decoracións e elementos medievais; polo que se podería situar no estilo historicista. Está baixo a advocación de San Cibrao. Aínda que a torre está inacabada, a igrexa foi inaugurada o 17 de setembro de 1952. As obras remataron en 1957.

## Características 
A torre ten 52 metros de altura e está pechada porque o seu acceso non é seguro. A igrexa ten unha superficie de 1080 m².

## Notas 
## Véxase tamén 
### Bibliografía 
* 
* 
* 
### Ligazóns externas 
* Otero Janeiro, Rafael. "Templo de la Vera Cruz de San Cibrán" Arenteiro.com en Internet Archive .
* "Guía monumental (arte e historia) de Carballino, Ourense" arteguias.com .
Chaleco

O **chaleco** ou **colete** é unha peza de vestir sen mangas para pór por riba da camisa, que vai dos ombros á cintura ou á cadeira e se abotoa por diante.

Existen modelos para vestir, pero tamén modelos reflectores (para que o usuario sexa máis visíbel, usualmente usados por obreiros e operarios) e modelos antibalas (deseñados precisamente para profesións como a de policía ou militar), por poñer dous exemplos.

## Notas
Lijepa večer, lijep dan

***Lijepa večer, lijep dan*** é un filme croata de 2024 escrito e dirixido por Ivona Juka. Está protagonizado por Emir Hadžihafizbegović, Elmir Krivalić, Dado Ćosić, Slaven Došlo e Đorđe Galić. Foi escollido como candidato de Croacia para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Catro amigos, Lovro, Nenad, Stevan e Ivan rebeláronse contra o réxime nazi e uníronse ao partido NOB. Dezaseis anos despois, son artistas recoñecidos que se senten con dereito a criticar a sociedade pola que loitaron. Aínda que son veteranos dignos do NOB, ao partido non lle gustan os filmes que crean; e cando a súa sexualidade comeza a erguer sospeitas, o partido contrata o axente Emir para que sabote o seu traballo.

## Elenco 
* Emir Hadžihafizbegović
* Elmir Krivalić
* Dado Ćosić
* Slaven Došlo
* Đorđe Galić
* Goran Grgić
* Asja Jovanovic
* Milica Mihajlovic
* Vedran Mlikota
* Enes Vejzovic
* Marko Braić
* Anja Šovagović 
* Matija Prskalo

## Notas 
## Véxase tamén 
### Outros artigos 
* Filmes de Croacia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Harakiri for the Sky

**Harakiri for the Sky** é unha banda de post-black metal austríaca formada en Salzburgo e Viena en 2011 polo vocalista JJ (Michael "V. Wahntraum" Kogler) e o multi-instrumentista Matthias Sollak, quen pertencera á banda de black metal Bifröst. Teñen seis álbums de estudio – *Harakiri for the Sky* (2012), *Aokigahara* (2014), III: Trauma (2016), *Arson* (2018), *Mӕre* (2021) e *Scorched Earth* (2025) – co selo discográfico alemán AOP Records. A banda colaborou con outras bandas da escena do post-black metal, incluíndo a Heretoir, Alcest e Austere. 
dereita|miniatura|250x250px|JJ actuando no Summer Breeze Open Air 2016
A banda realizou unha xira xunto a Der Weg einer Freiheit e The Great Old Ones en marzo do 2016, e tocaron no Summer Breeze Open Air máis tarde no mesmo ano. Nas actuacións en vivo, a JJ e Sollak únenselles o baixista Thomas Dornig, o batería Mischa Bruemmer e o guitarrista Marrok. En 2017, foron nomeados para a categoría "Hard & Heavy" dos Premios Amadeus de Música austríaca.

## Membros 
* Matthias "MS" Sollak – guitarras, baixo, batería (2011–presente)
* Michael "JJ" Kogler – voz (2011–presente)

### Músicos de xira 
**Actuais**

* Thomas Dornig – baixo (2012–presente)
* Marrok – guitarra, coros (2012–presente)
* Mischa Bruemmer – batería (2013–presente)
* Krimh - batería (2023-presente)

**Anteriores**

* Morbus J – batería (2012–2013)
* Thomas "T. Mártir" Leitner – batería (2014)

## Discografía 
**Álbums de estudio**

*

**Sinxelos**

* "Calling the Rain" (2016)
* "Tomb Omnia" (2017)
* "You Are the Scars" (2017)
* "Heroin Waltz" (2018)
* "I, Pallbearer" (2020)"
* "Sing for the Damage We've Done" (ft. Neige de Alcest) (2020)
* "And Oceans Between Us" (2020)
* "I'm All About the Dusk" (2021)
* "Song to Say Goodbye" (versión de Placebo) (2021)
* "Mad World" (versión de Tears for Fears) (2022)
* "02:19 AM, Psychosis" (2022)
* "Homecoming: Denied!" (2022)
* "Panoptycon" (ft. Eklatanz ft. Heretoir) (2022)
* "With Autumn I'll Surrender" (2024)
* "Heal Me" " (ft. Tim Yatras de Austere) (2024)
* "Street Spirit (Fade Out)" (cover de Radiohead) (ft. P.G. de Groza) (2024)
* "Keep Me Longing" (2025)

**Videoclips**

* "My Bones to the Sea" (2014)
* "The Traces We Leave" (2016)
* "Heroin Waltz" (2018)
* "I, Pallbearer" (2020)
* "Sing for the Damage We've Done" (ft. Neige de Alcest) (2020)
* "I'm All About the Dusk" (2020)
* "Us Against December Skies" (2021)
* "Mad World" (versión de Tears for Fears) (2022)
* "With Autumn I'll Surrender" (2024)
* "Heal Me" " (ft. Tim Yatras de Austere) (2024)
* "Keep Me Longing" (2025)

## Notas 
## Véxase tamén 
### Ligazóns externas 
* 
*
Buela (apelido)

**Buela** é un apelido galego. En orixe facía referencia ao lugar de residencia ou procedencia da persoa, coincidente co topónimo Buela.

En xaneiro de 2023 existían 253 persoas en Galicia co apelido Buela, ben sexa como primeiro ou segundo apelido.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Estratón de Sardes

**Estratón** (latín *Straton*, grego ) foi un poeta epigramático grego orixinario de Sardes, que elaborou unha antoloxía chamada Μοῦσα παιδική (A musa dos nenos), segundo explica Constantino Céfalas na *Antoloxía Palatina*.

Esta antoloxía de Estratón incluía epigramas da antiga *Grilanda de Meleagro* e da *Antoloxía de Filipo*, epigramas doutras fontes e tamén poemas do propio Estratón. En total, incluíanse 258 poemas, dos cales 98 eran de Estratón. Esta antoloxía formou a última sección da antoloxía de Planudes. Os seus epigramas son elegantes e intelixentes, pero causaron escándalo polos seus temas homosexuais e pederastas.

Viviu no século II,  xa que a *Antoloxía de Filipo* está datada a finais do século I, e menciónao Dióxenes Laercio, quen escribiu moi probabelmente a principios do século III. Por unha mención que fai do médico Artemidoro Capitón suponse que viviu na época do emperador Hadriano.

## Notas
Concello de Tierp

**Tierp** é un concello sueco do condado de Uppsala pertencente ás provincias históricas de Uppland e Gästrikland. A súa capital é a localidade de Tierp.

A área que conforma o concello é chá. No suroeste a as alturas son duns 70 metros sobre o nivel do mar e dende aí a superficie de rocha descende lentamente ata a costa no golfo de Botnia. O trazo topográfico máis marcado é o esker Uppsalaåsen no oeste. O municipio ten unha gran tradición industrial e a principios da década de 2020 ao redor do 20% dos empregos de Tierp estaban na industria manufactureira.

Dende a fundación do concello en 1971 a súa poboación mantívose estable, e en 2024 Tierp tiña 21 104 habitantes.

## Historia administrativa 
A área do concello cotrrespóndese coa das parroquias de Hållnäs, Söderfors, Tegelsmora, Tierp, Tolfta, Vendel, Västland e Österlövsta. Nesa parroquias creárose coa reforma municipal de 1862 concellos rurais co mesmo nome.

A localidade municipal de Tierp estableceuse no concello municipal de Tierp o 3 de agosto de 1888 e disolveuse en 1920, cando se fundou o köping de Tierp tras separarse do concello rural.

Coa reforma municipal de 1952 o municipio de Tolfta incorporouse ao köping de Tierp e o de Tegelsmora incorporouse ao concello rural de Vendel.

O concello de Tierp fundouse coa reforma municipal de 1971 a través da transformación do köping de Tierp. Ao mesmo tempo fundouse o municipio de Tierpsbygden a partir do concello rural de  Tierp, e os de Vendel, Hållnäs, Österlövsta, Västland e Söderfors a partir das parroquias correspondentes. En 1974 eses concellos incorporáronse ao de Tierp.

## Xeografía 
O concello de Tierp atópase no norte do condado de Uppsala. Ao leste limita co municipio de Östhammar, ao sur co de Uppsala, ao suroeste co de Heby e ao noroeste co de Älvkarleby, todos no condado de Uppsala. Ao oeste fai fronteira co concello de Gävle, no condado de Gävleborg. Ao norte Tierp ten costa no mar de Åland.

## Notas
Ragunda

**Ragunda** é un concello sueco do condado de Jämtland, na provincia histórica do mesmo de Jämtland. A súa capital é a localidade de Hammarstrand.

A meirande parte do concello está cuberto de bosques. O río Indalsälven atravesa a paisaxe, caracterizada polo *bergkullsterräng*, un tipo de relevo típico no oeste de Suecia. A industria principal do municipio foi tradicionalmente a agricultura e a silvicultura, aínda que a proporción diminuíu. Ademais, o municipio ten unha gran produción de electricidade, pero tamén industria de enxeñería.

Dende a fundación do concello en 1971 a tendencia de poboación vén sendo negativa, pasando de 8 473 habitantes en 1970 ata os 5 146 en 2024.

## Historia administrativa 
A área do concello correspóndese á das parroquias de Borgvattnet, Fors, Ragunda e Stugun. Nesas parroquias fundáronse concellos rurais co mesmo nome coa reforma municipal de 1862.

Coa reforma municipal de 1952 o concello de Borgvattnet pasou a formar parte do municipio de Stugun.

O actual concello de Ragunda fundouse durante a reforma de 1971 a través da reorganización do concello rural de Ragunda. No ano 1974 incorporáronse os municipios de Fors e Stugun. 

## Xeografía 
O concello de Ragunda atópase na parte leste do condado de Jämtland e limita ao norte co municipio de Strömsund, ao oeste co de Östersund, e ao sur co de Bräcke, os tres en Jämtland. Ao sueste limita co concello de Sundsvall e ao nordés co de Sollefteå, ámbolos dous no condado de Västernorrland.

### Topografía e hidrografía 
O municipio atópase na cordilleira central de Norrland. O leito rochoso está formado principalmente por gneis e granitos. As superficies relativamente chas nas alturas teñen desniveis pronunciados ata as terras baixas circundantes con bosques de abetos e grandes turbeiras alongadas. O poderoso Indalsälven atravesa o concello, ao igual que o seu afluente Ammerån. Estes cursos de auga están profundamente cortados nos sedimentos de gran fino dos vales, e formáronse barrancos empinados.

### Conservación da natureza 
No ano 2025 había 22 reservas naturais no concello de Ragunda. Unha delas é a de Döda fallet, unha área cunha longa historia. Döda fallet (a fervenza morta) era orixinalmente unha fervenza de 35 metros de altura coñecida como Storforsen, que ao igual que o lago Ragundasjön foi drenada en 1796 despois dun intento errado de construír unha canle flotante. As consecuencias leais continuaron ata a década de 1970. Outro exemplo de reserva natural no municipio é a de Snedmyran, que tamén forma parte da Rede Natura 2000. A área está formada por turbeiras onde medran algunhas especies raras de orquídeas.

### División administrativa 
Ata o ano 2016 o concello estaba dividido, para os efectos de informes de poboación, en catro congregacións: Borgvattnet, Fors, Ragunda e Stugun.

A partir de 2016 o municipio divídese no seu lugar en catro distritos que coinciden coas anteriores parroquias: Borgvattnet, Fors, Ragunda e Stugun.

### Localidades 
No ano 2023 no concello de Ragunda existen catro *tätorter*:

## Notas
Jang Eun-jin

**Jang Eun-jin** (en ), nada en 1976, é unha escritora surcoreana.

## Traxectoria 
Jang Eun-jin naceu en Gwangju no ano 1976. Ten unha irmá xemelga, Kim Hee-jin. Jang estudou na Universidade Nacional Chonnam, na súa cidade natal, pola que se graduou en Xeografía. En 2004, recibiu o premio Jooggang Ilbo para Novos Escritores pola súa *opera prima*, *Kichin silheomsil* (en hangeul: 키친 실험실; en ), publicada como libro en 2008.

## Obra 
Jang é autora de catro novelas e unha escolma de relatos. Gañou tres premios literarios: o premio Chonnam Ilbo de Conto (2002), o premio Joongang Ilbo para Novos Escritores (2004) e o 14.º premio anual Munhakdongne (2009).

A súa obra máis recoñecida, *Amudo pyeonjihaji anda* (en hangeul: 아무도 편지하지 않다; en ), foi traducida a diversos idiomas, entre eles o inglés e o castelán.

## Notas
Concello de Sala

**Sala** é un concello sueco do condado de Västmanland, nas provincias históricas de Västmanland e Uppland. A súa capital é a localidade de Sala. No ano 2024 o municipio tiña unha poboación de 22 843 habitantes. 

## Notas
Concello de Sandviken

**Sandviken** é un concello sueco situado no condado de Gävleborg. A súa capital é a localidade de Sandviken.

O municipio está dominado por terreos forestais, aínda que tamén hai unha gran cantidade de turbeiras. Os cursos máis baixos do río Dal dominan as partes sur do accidentado municipio. A tradición industrial no concello remóntase á década de 1860. A principios da década de 2020, esa tradición está representada polo empregador dominante do municipio, Sandvik AB, unha compañía multinacional con máis de 40 000 empregados.

Dende a fundación do concello en 1971 e ata 2005 a poboación disminuiu, pero posteriormente a tendencia cambiou e o número de habitantes aumentou ata chegar a 38 360 habitantes en 2024.

## Xeografía 
O concello de Sandviken está situado no sur da provincia histórica de Gästrikland. Ao sur o limita co municipio de Heby, no condado de Uppsala, e co de Sala, no condado de Västmanland, ao oeste co de Hofors, no condado de Gävleborg, e cos de Avesta e Falu en Dalarna. Ao norte limita co municipio de Ockelbo e ao leste co de Gävle, os dous en Gävleborg. Na parte sur do municipio o río Dalälven flúe en dirección oeste-leste.

## Notas
Concello de Storfors

**Storfors** é un concello sueco do condado de Värmland, na provincia histórica de Värmland. A súa capital e localidade máis grande é Storfors. No ano 2024 o municipio tiña unha poboación de 3 788 habitantes.

## Xeografía 
O concello limita ao sur co municipio de Kristinehamn, ao oeste co de Karlstad e ao norte co de Filipstad, os tres no condado de Värmland. Ao leste fai fronteira co concello de Karlskoga, e ao nordés co de Hällefors, ámbiolos dous no condado de Örebro.

## Notas
Aradas

Como topónimo **Aradas** pode referirse a:

;En Galiza
***Aradas**, lugar da parroquia da Peregrina, no concello de Santiago de Compostela;
***As Baradas**, lugar da parroquia de San Xoán de Pena, no concello de Lugo.

## Véxase tamén
### Outros artigos
López (apelido)

[miniatura|dereita|250px|Distribución dos apelidos máis comúns por provincias en [España, segundo datos de 2006. López é o apelido máis común na provincia de Lugo.]]
**López** é un apelido galego. A súa orixe é patronímica e deriva do nome *Lopo*. Segundo datos do INE de 2016, é o quinto apelido máis estendido en España, logo de García, Fernández, González e Rodríguez. 871146 persoas lévano como primeiro apelido, o que equivale ao 1,87% da poboación empadroada en España.

En xaneiro de 2023 existían 150.414 persoas en Galicia co apelido López, ben sexa como primeiro ou segundo apelido.

## Etimoloxía 
Os apelidos patronímicos están moi difundidos e son aqueles que xurdiron dun nome propio. Durante a Idade Media en varios reinos da península Ibérica empregábase a desinencia patronímica *-ez*. O apelido López é un exemplo claro disto: do nome común Lopo deriva López. Lopo, á súa vez, provén do latín *lupus* ("lobo").

Ao apelido atribuíuselle o significado de "gobernador" porque a súa orixe é romana, mais os estudos históricos concluíron que o patronímico de Lopo unido co sufixo "ez" significa "fillo de lobos".

Na batalla das Navas de Tolosa de 1212 tense constancia da presenza de numerosos cabaleiros *López*, así como na batalla do Salado de 1340, na conquista de Lorca, Córdoba, Antequera e outras cidades. Por iso é posible que, logo de participar en accións bélicas por aquelas terras, o apelido se estendese por todo o sur da península Ibérica.

A posterior colonización do continente americano, levou á súa difusión por toda Hispanoamérica.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Concello de Varberg

**Varberg** é un concello sueco no condado de Halland. A súa capital é a localidade de Varberg.

Ao sur do concello hai unha chaira costeira con outeiros illados que cara o norte pasa a unha paisaxe de val de fractura. Na parte oriental atñopase a meseta meridional de Suecia, con bosques de coníferas, turbeiras e lagos. A principios da década de 2020 o maior empregador do concello era a administración pública, seguida pola industria manufactureira e o comercio. 

Dende a fundación do concello en 1971 a tendencia de poboación vén sendo positiva, chegando a 69 070 no ano 2024. 

## Notas
Condesa (homónimos)

Como topónimo **Condesa** pode referirse a:

;En Galiza
***Arcos da Condesa**, parroquia do concello de Caldas de Reis;
***Condesa**, lugar da parroquia de Mourente, no concello de Pontevedra.

## Véxase tamén
### Outros artigos
Teoría King Kong

***Teoría King Kong*** (en ) é un ensaio feminista de Virginie Despentes, publicado orixinalmente en 2006. Foi traducido ao galego en 2022 por Raquel Senra.

## Título 
O título da obra é unha referencia ao monstro King Kong, en especial á versión do filme de Peter Jackson:

## Contidos 
*Teoría King Kong* parte de elementos autobiográficos para reflexionar sobre a sexualidade e deconstruír a categorización binaria das identidades masculina e feminina. Despentes analiza "os mecanismos de dominación e vergonza" aos que son sometidas as mulleres, convertidas en simples obxectos do pracer masculino. Tamén relata as súas experiencias como prostituta, así coma os traumas ligados á violación e á exploración das prácticas pornográficas. A obra chama ao público a mudar a súa perspectiva, en particular a ollada dos homes sobre a súa propia masculinidade.

## Traducións 
* *Teoría King Kong* (2022). Tradución directa do francés de Raquel Senra. Hércules de Edicións.

## Notas 
## Véxase tamén 
### Bibliografía 
* 
* 
*
Valadares (apelido)

**Valadares** é un apelido galego e portugués. En orixe facía referencia ao lugar de residencia ou procedencia da persoa, coincidente co topónimo Valadares.

En xaneiro de 2023, existían 31 persoas en Galicia co apelido Valadares, ben sexa como primeiro ou segundo apelido. A forma castelanizada *Valladares* é o apelido de 1.287 persoas.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Núnez (apelido)

**Núnez** (en castelán, *Núñez*; en portugués, *Nunes*) é un apelido galego, normalmente substituído en Galicia polo equivalente castelán **Núñez**.

En xaneiro de 2023 existían 19.726 persoas en Galicia co apelido **Núñez**, ben sexa como primeiro ou segundo apelido. A forma alternativa **Nunes** é o apelido de 406 persoas.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Wikipedia en sylheti

A **Wikipedia en sylheti** (en ) é a edición da enciclopedia libre Wikipedia en lingua sylheti.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en sylheti
* Wikipedia en sylheti (móbil)
Concello de Sävsjö

**Sävsjö** é un concello sueco no condado de Jönköping. A súa capital é localidade máis grande é Sävsjö. No ano 2024 o municipio tiña unha poboación de 11 563 habitantes.

## Xeografía 
O concello limita ao sur cos municipios de Växjö e Alvesta, ámbolos dous no condado de Kronoberg. A oeste limita co concello de Värnamo, ao noroeste co de Vaggeryd ao norte co de Nässjö e ao leste co de Vetlanda, todos no condado de Jönköping.

## Notas
Concello de Sölvesborg

**Sölvesborg** é un concello sueco no condado de Blekinge, so sur do país. A súa capital é a localidade de Sölvesborg.

A parte occidental do municipio inclúe a maior parte da dorsal boscosa primitiva da montaña Ryssberget. Alí medra un dos bosques continuos de faias máis grandes de Suecia.No leste atópanse a illa e a baía de Hanö e a península de Listerlandet e a súa área agrícola. A agricultura, que inclúe a cría a gran escala de polos de engorde e porcos, ten unha longa tradición en Sölvesborg. A principios da década de 2020 unha gran proporción da industria do visón de Suecia tamén estaba situada no municipio. Durante moito tempo a pesca tamén foi importante, pero a súa importancia diminuíu ata o presente.

Dende a fundación do concello en 1971 a poboación do concello medrou, e no ano 2024 Sölvesborg tiña unha poboación de 17 430 habitantes.

## Historia administrativa 
A área do concello correspóndese á das parroquias de Gammalstorp, Mjällby, Sölvesborg e Ysane. Nesa parroquias creáronse coa reforma municipal de 1862 concellos rurais co mesmo nome. Na zona tamén estaba a cidade de Sölvesborgs, na que en 1863 formouse un concello urbano.

Coa reforma municipal de 1952  creouse o gran concello de Gammalstorp (a partir dos anteriores municipios de Gammalstorp e Ysane), á vez que o concello rural de Sölvesborg integrouse na cidade de Sölvesborg, mentres que o concello de Mjällby permaneceu sen cambios.

O concello de Sölvesborg naceu coa reforma municipal de 1971 a partir da cidade de Sölvesborg e dos municipios de Mjällby e Gammalstorp.

## Xeografía 
O concello atópase na parte occidental do condado de Blekinge e inclúe a península de Listerlandet. Sölvesborg limita ao oeste co concello de Bromölla, no condado de Escania, e co concello de Olofström ao norte e o de Karlshamn ao nordés, estes dous en Blekinge. Ao suroeste o municipio ten unha fronteira marítima co concello de Kristianstad en Escania.

## Notas
Baker Lake, Nunavut

**Baker Lake** (en silabario inuktitut: ᖃᒪᓂᑦᑐᐊᖅ 'gran lago unido por un río en ambos extremos'; en inuktitut: '''Qamani'tuaq''') é unha aldea predominantemente inuit situada na rexión de Kivalliq en Nunavut, no Canadá. Situado ás beiras do homónimo lago Baker, destaca por ser a única comunidade interior de Nunavut. A comunidade recibiu o seu nome inglés en 1761 do capitán William Christopher, quen a chamou en honor a Sir William Baker, o undécimo gobernador da Compañía da Baía de Hudson.

## Demografía 
## Notas 
## Véxase tamén
Concello de Simrishamn

**Simrishamn** é un concello sueco do condado de Escania que anteriormente pertencía ao desaparecido condado de Kristianstad. A súa capital é a localidade de Simrishamn. No ano 20024 o municipio tiña unha poboación de 18 890 habitantes.

## Notas
Grupo aditivo

Un **grupo aditivo** é un grupo no que a operación do grupo debe considerarse como *adición* nalgún sentido. Normalmente é abeliano, e normalmente escríbese usando o símbolo **+** para a súa operación binaria.

Esta terminoloxía é moi utilizada con estruturas equipadas con varias operacións para especificar a estrutura obtida esquecendo as outras operacións. Os exemplos inclúen o *grupo aditivo* dos números enteiros, dun espazo vectorial e dun anel. Isto é particularmente útil con aneis e corpos para distinguir o grupo subxacente aditivo do grupo multiplicativo dos elementos invertíbeis.

## Notas 
## Véxase tamén 
### Outros artigos 
* Grupo (matemáticas).
* Anel (álxebra).
Concello de Sollefteå

**Sollefteå** é un concello sueco na provincia histórica de Ångermanland no condado de Västernorrland. A súa capital é a localidade de Sollefteå.

O municipio ten unha paisaxe montañosa cunha superficie lisa. Na parte noroeste do concello, en particular, existe un sistema de val de fractura en forma de cuadrícula. No suroeste hai abundantes turbeiras. Os ríos Ångermanälven e Faxälven atravesan o municipio.

As industrias forestais e de produción de electricidade dominaban a economía local a principios da década de 2020, ao igual que a administración pública. O municipio é unha das zonas máis importantes de Suecia para a produción de enerxía hidroeléctrica.

Dende a fundación do concello en 1971 a súa poboación disminuiu, pasando de 27 495 habitantes en 1970 a 18 396 en 2024.

## Xeografía 
O concello de Sollefteå atópase no noroeste do condado de Västernorrland e limita cos municipios de Sundsvall, Timrå, Härnösand e Kramfors ao sur, e co de Örnsköldsvik ao leste, todos eles en Västernorrland. Ao norte limita cos concellos de Dorotea e Åsele no condado de Västerbotten, e ao oeste cos de Strömsund e Ragunda no condado de Jämtland.

## Economía 
As industrias forestales e de produción de electricidade dominaban a actividade económica local a principios da década de 2020, ao igual que a administración pública. O municipio é unha das zonas máis importantes de Suecia para a produción de enerxía hidroeléctrica. Entre as empresas presente en Sollefteå estaban o grupo enerxético Eon Sverige e AQ Enclosure Sollefteå AB.

O municipio tamén é unha área de interese nacional pola importancia da industria dos renos, que é designada así polo Parlamento Saami. En total, cinco aldeas saami, Jiingevaerie, Vournese, Ohredahke, Raedtievaerie e Vilhelmina Södra, teñen límites de aldeas saami que abarcan gran parte do municipio.

No ano 2021 traballaban 8 345 persoas no concello, dos cales 7 442 vivían e traballaban en Sollefteå e 903 viñan doutros municipios. Ademais, outros 1 177 veciños desplazábanse a outros concellos para traballar. 

## Notas
Aldeonte

**Aldeonte** é un concello español da provincia de Segovia, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 55 habitantes.

## Notas 
## Véxase tamén
Concello de Örebro

**Örebro** é un concello no condado de Örebro. A súa capital é a cidade de Örebro, que tamén é a capital do condado.

A chaira de Närkeslätten con terras de cultivo esténdese ao redor do lago Hjälmar e a capital. No norte, a paisaxe transita cara a rexión de Bergslag, e o substrato contén rochas máis antigas que conteñen minerais. Ao oeste, unha escarpada falla crea un límite nítido coa zona de chaira. A cidade de Örebro adoita asociarse coa fabricación de zapatos e galletas. Porén, estas industrias xa non existen no municipio. Pola contra, a economíal local está dominada polo sector servizos.

Dende a fundación co concello en 1971 a tendencia de poboación vén sendo positiva, e en 2024 o municipio tiña 160 140 habtantes.

## Xeografía 
O concello de Örebro está situado na parte central e oriental da provincia histórica de Närke, agás o seu extremo norte, o distrito de Ervala, que está en Västmanland. O municipio está na beira occidental do lago Hjälmar onde desemboca o río Svartån dende o oeste. Ao leste Örebro limita co concello de Arboga, no condado de Västmanland, co de Vingåker, en Södermanland, e co de Finspång en Östergötland. Ao suroeste limita cos concellos de Hallsberg, Kumla, Lekeberg e Karlskoga, e ao cos de Nora e Lindesberg, todos no condado de Örebro.

## Notas
Grupo multiplicativo

En matemáticas e teoría de grupos, o termo **grupo multiplicativo** normalmente refírese ao seguinte concepto:

* o **grupo baixo a multiplicación** dos elementos invertíbeis dun corpo,  anel ou outra estrutura para a que unha das súas operacións se denomina multiplicación. No caso dun corpo *F*, o grupo é {{Nowrap|(*F* ∖ {0}, •)}}, onde 0 refírese ao elemento cero de *F* e a operación binaria • é a multiplicación do corpo.

A notación usual para a operación dos elementos do grupo é g \cdot h ou mesmo sen punto g h. O elemento neutro denótase como 1 e o elemento inverso como g^{-1}.

## Exemplos 
* O grupo multiplicativo de números enteiros módulo *n* é o grupo baixo a multiplicación dos elementos invertíbeis de \mathbb{Z}/n\mathbb{Z}. Cando *n* non é primo, hai elementos distintos de cero que non son invertíbeis.
* O grupo multiplicativo de números reais positivos \mathbb{R}^+ é un grupo abeliano co 1 como o  seu elemento identidade. O logaritmo é un isomorfismo de grupo deste grupo no grupo aditivo de números reais, \mathbb{R}.
* O grupo multiplicativo dun corpo F é o conxunto de todos os elementos distintos de cero: F^\times = F -\{0\}, baixo a operación de multiplicación. Se F é finito de orde *q* (por exemplo *q* = *p* un primo, e F = \mathbb F_p=\mathbb Z/p\mathbb Z ), entón o grupo multiplicativo é cíclico: F^\times \cong C_{q-1}, isomorfo ao grupo cíclico de orde do corpo menos un.

## Notas 
## Véxase tamén 
### Bibliografía 
* Michiel Hazewinkel, Nadiya Gubareni, Nadezhda Mikhaĭlovna Gubareni, Vladimir V. Kirichenko. *Algebras, rings and modules*. Volume 1. 2004. Springer, 2004. 
### Outros artigos 
* Grupo (matemáticas).
* Corpo (álxebra).
### Ligazóns externas 
* Multiplicative Group (MathWorld
Concello de Tingsryd

**Tingsryd** é un concello sueco no condado de Kronoberg. A súa capital é a localidade de Tingsryd.

Tingsryd, situado nunha zona boscosa con moitos lagos, é un municipio de interior. A paisaxe é moderadamente accidentada. O terreo varía con zonas de bloques e rochas, así como con lagos forestais e pequenas turbeiras nas depresións.

As actividades económicas tradicionais como a agricultura e a silvicultura perderon importancia no século XXI. O sector industrial do municipio é multifacético e inclúe industrias de madeira, de alimentación, de plásticos e de enxeñaría, onde moitas empresas actúan como subcontratas.

A tendencia poboacional do municipio foi en xeral á baixa desde a súa formación en 1971, pero a partir do ano 2010 constatouse un certo aumento. No ano 2024 o concello tiña unha poboación de 11 966 habitantes.

## Notas
Grupo de automorfismos externos

En matemáticas, o **grupo externo de automorfismos**  dun grupo, , é o cociente, , onde  é o grupo de automorfismos de  e  ) é o subgrupo formado polos automorfismos internos. O grupo de automorfismos externos adoita denotarse . Se  é trivial e  ten un centro trivial, entón dise que  é completo.

Un automorfismo dun grupo que non é interno chámase **automorfismo externo**. As coclases de  en relación aos automorfismos externos son entón os elementos de ; este é un exemplo do feito de que os cocientes de grupos non son, en xeral, (isomorfos a) subgrupos. Se o grupo de automorfismos interno é trivial (cando un grupo é abeliano), o grupo de automorfismos e o grupo de automorfismos externos identifícanse naturalmente; é dicir, o grupo de automorfismos externos si actúa sobre o grupo.

Por exemplo, para o grupo alternante, , o grupo de automorfismo externo adoita ser o grupo de orde 2, coas excepcións que se indican a continuación. Considerando  como un subgrupo do grupo simétrico, , a conxugación mediante calquera permutación impar é un automorfismo externo de  ou, máis precisamente, "representa a clase do automorfismo externo (non trivial) de  ", mais o automorfismo externo non corresponde á conxugación por ningún elemento impar en *particular*, e todos as  conxugación por elementos impares son equivalentes até conxugación por un elemento par.

## Estrutura 
A conxectura de Schreier afirma que  é sempre un grupo resolúbel cando  é un grupo finito simple. Agora sábese que este resultado é certo como corolario da clasificación de grupos simples finitos, aínda que non se coñece ningunha proba máis sinxela.

## Como dual do centro 
O grupo de automorfismos externos é dual ao centro no seguinte sentido: a conxugación por un elemento de  é un automorfismo, que produce un mapa . O núcleo do mapa de conxugación é o centro, mentres que o conúcleo é o grupo de automorfismos exterinos (e a imaxe é o grupo do automorfismo interno). Isto pódese resumir coa secuencia exacta

: Z(G) \hookrightarrow G \, \overset{\sigma}{\longrightarrow} \, \mathrm{Aut}(G) \twoheadrightarrow \mathrm{Out}(G).

## Aplicacións 
O grupo de automorfismos externos dun grupo actúa sobre as clases de conxugación e, en consecuencia, sobre a táboa de caracteres.

### Topoloxía de superficies 
O grupo de automorfismos externos é importante na topoloxía das superficies porque existe unha conexión proporcionada polo teorema de Dehn-Nielsen: o grupo de clase de mapa (ou difeotopía, clase de equivalencia para a relación de isotopía entre difeomorfismos nunha variedade diferencial) estendido da superficie é o grupo de automorfismos externos do seu grupo fundamental. 

## Notas 
## Véxase tamén 
### Outros artigos 
* Homomorfismo
* Centro (teoría de grupos).
### Ligazóns externas 
* ATLAS of Finite Group Representations-V3, contén moita información sobre varias clases de grupos finitos (en particular grupos simples esporádicos), incluíndo a orde de  para cada grupo listado.
Emilia Pérez

***Emilia Pérez*** é un filme francés en lingua castelá de 2024 escrito e dirixido por Jacques Audiard. Baséase no libreto de ópera homónimo de Audiard, que adaptou libremente dun capítulo da novela de 2018 *Écoute* do escritor francés Boris Razon. O filme conta a historia dun líder de cartel mexicano (Karla Sofía Gascón) que contrata unha avogada (Zoe Saldaña) para que o axude a desaparecer e a facer a transición a muller. Selena Gomez, Adriana Paz, Mark Ivanir e Édgar Ramírez compoñen o resto do elenco.

Na 97ª edición dos Óscar, Emilia Pérez recibiu 13 nomeamentos, entre eles mellor filme, mellor director, mellor actriz para Gascón (que se converteu na primeira muller abertamente trans nomeada na categoría) e mellor actriz secundaria para Saldaña. Foi escollido como candidato de Francia para o Óscar ó mellor filme internacional na 97ª edición dos premios, sendo finalmente nomeado.

## Personaxes 
* Zoe Saldaña como Rita Mora Castro
* Karla Sofía Gascón como Emilia Pérez / Juan "Manitas" Del Monte
* Selena Gomez como Jessi Del Monte
* Adriana Paz como Epifanía Flores
* Édgar Ramírez como Gustavo Brun
* Mark Ivanir como Dr. Wasserman

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
### Bibliografía 
*
* 
* 
* 
* 
* 
* 
* 
* 
* 
*
Aire (filme de 2024)

***Aire*** é un filme dominicano de 2024 coescrito, coproducido e dirixido por Leticia Tonos. Está protagonizado por Sophie Gaëlle, Paz Vega e Jalsen Santana.

Foi escollido como candidato da República Dominicana para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
No ano 2147, un virus como resultado dunha Gran Guerra Química deixou estériles a todos os homes do planeta, levando á humanidade ao bordo da extinción. A bióloga e científica Tania trata de inseminarse para garantir a supervivencia da especie humana, axudada por un sistema de intelixencia artificial chamado VIDA. Porén, todo cambia cando aparece Azarias, un viaxeiro cun pasado escuro e posiblemente un dos últimos homes do planeta.

## Personaxes 
* Sophie Gaëlle como Tania
* Jalsen Santana como Azarías
* Paz Vega como VIDA
* Camila Cosio como voz operativa

## Notas 
## Véxase tamén 
### Outros artigos 
* Filmes da República Dominicana propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Concello de Trosa

**Trosa** é un concello sueco no condado de Södermanland. A súa capital e a localidade de Trosa.

A meirande parte do concello está cuberto de bosque. Porén, na parte continental do municipio hai grandes áreas agrícolas. O arquipélago de Trosa está formado por bosques e pastos. Nalgúns lugares, a antiga pedra calcaria deu lugar a unha rica flora. A súa condición costeira facía que anteriormente a súa economía estivese dominada por industrias relacionadas. Porén, estas foron substituídas posteriormente por un sector empresarial máis diferenciado no que o turismo, o comercio e as industrias de servizos xogan un papel importante.

Dende a fundación do concello en 1992 a tendencia de poboación ten sido positiva, contando con 14 927 habitantes en 2024. 

## Notas
Tempada 1913/14 do Deportivo da Coruña

A **tempada 1913/14** foi a oitava tempada de existencia do **Deportivo da Coruña**. Caracterizouse pola escasa actividade do club, o que provocou que en 1914 os xogadores concertasen pola súa conta dous partidos contra o Real Club Coruña, rival ante o que levaban máis dun ano e medio sen enfrontarse. Tras ser desautorizados pola directiva, os xogadores abandonaron o club e fundaron o Deportivo Auténtico, que funcionou durante os seguintes catro anos.  

## Resumo da tempada 
Os primeiros partidos da tempada disputáronse en xaneiro de 1914 fronte a equipos ferroláns. Primeiro o Deportivo derrotou en dúas ocasións á Unión Deportiva de Ferrol, antes de caer por 1-2 ante o British FC, formado na súa maioría por xogadores ingleses. En febreiro, o club coruñés caeu goleado en Riazor por 2-6 diante dun equipo formado por oficiais do buque inglés *Achilles* fondeado en Ferrol, un partido ao que os ingleses foran invitados por mediación do cónsul británico en Ferrol, Emilio Antón Iboleón, socio de honra do Deportivo. Ambos equipos volveron xogar uns días despois, volvendo gañar os ingleses, desta vez por 0-2. En abril, o equipo enfrontouse en dúas ocasións ao Ferrol Fútbol Club, que se acababa de fundar na cidade veciña, gañando tanto no campo da Graña como en Riazor.

Despois de máis de ano e medio sen partidos contra o seu máximo rival, o Real Club Coruña, e de máis de catro meses sen ningún partido, os xogadores do Deportivo, descontentos coa situación, pactaron un par de partidos amigables contra o Coruña, sendo desautorizados pola directiva presidida por Rogelio Fernández Conde. Os xogadores fixeron caso omiso e o 30 de agosto disputaron no campo de Monelos o primeiro dos encontros, resultando vencedor o Real Club Coruña por 2-0, con goles de Parra e Caruncho. Unha semana despois xogouse o segundo partido, tamén con vitoria coruñesistas, por 4-0. 

Cara a finais de outubro de 1914, os xogadores do Deportivo da Coruña constituíronse como un novo club, co nome de Deportivo FC Auténtico, e con Carlos González de Ancos como o seu primeiro presidente. O club orixinal quedou así sen futbolistas e mantívose inactivo durante os seguintes catro anos, ata que en 1918 se produciu a reunificación de ambas partes.

## Persoal 
### Xogadores 
### Xunta directiva 
## Partidos 
### Amigables 
## Notas